เงินติดล้อวิ่งฉิว จำนำรถโต12%
&#8220;ศรีสวัสดิ์ เงินติดล้อ&#8221; คึกสินเชื่อจำนำทะเบียนรถวิ่งฉิว ครึ่งปีแรกเพิ่ม 2,000 ล้าน
29 ก.ค. 2559

“ศรีสวัสดิ์ เงินติดล้อ” คึกสินเชื่อจำนำทะเบียนรถวิ่งฉิว ครึ่งปีแรกเพิ่ม 2,000 ล้าน
นายปิยะศักดิ์ อุกฤษฎ์นุกูล กรรมการผู้จัดการใหญ่ บริษัท เงินติดล้อ หรือ “ศรีสวัสดิ์ เงินติดล้อ” เปิดเผยว่า ไตรมาส 2 ที่ผ่านมา บริษัทมียอดลูกหนี้คงเหลือประมาณ 1.9 หมื่นล้านบาท เพิ่มขึ้น 12% จากสิ้นปีก่อน และเติบโตถึง 28.4% เทียบกับช่วงเดียวกันของปีก่อน ส่วนหนี้ที่ไม่ก่อให้เกิดรายได้ (เอ็นพีแอล) ปรับตัวลดลงต่ำกว่า 1.5% ของสินเชื่อรวม
“หลังจากออกแคมเปญรีแบรนด์ตั้งแต่ต้นปี โดยชูจุดขายเรื่องสินเชื่อจำนำทะเบียนรถ “รับเงินสดเป็นแสนทันทีที่สาขา” ก็ได้ผลตอบรับดีเกินคาดสามารถปล่อยสินเชื่อใหม่ได้เกือบ 1,500 ล้านบาท” นายปิยะศักดิ์ กล่าว
ทั้งนี้ ปีนี้บริษัทตัั้งเป้าลูกหนี้คงเหลือ 2 หมื่นบาท เติบโต 18.5% ส่วนรายได้จากธุรกิจประกันมี 160 ล้านบาท เติบโต 49% จากช่วงเดียวกันของปีก่อน และมีแผนขยายสาขาครึ่งปีหลังอีก 59 แห่ง รวมเป็น 482 สาขาทั่วประเทศ